Ili

From Wikipedia

Ti ili (wenno municipalidad, municipio) ket maysa a yunit ti govierno local iti Filipinas. Dagiti provincia iti Filipinas ket buklen dagiti ciudad ken ili. Dagiti met ili ket buklen dagiti barangay wenno bario.

Ti maysa nga ili ket idauluan ti maysa a mayor kas oficial nga executivo. Iti babaen ti mayor ket ti lehislatura a buklen ti bise mayor ken 8 a konsehal (maawagan iti councilor wenno kagawad). Dagiti 8 a konsehal, agraman ti presidente ti Sangguniang Kabataan (SK) ken ti presidente ti Association of Barangay Captains (ABC) ti mangbukel iti Sangguniang Bayan wenno Konseho Municipal. Amin dagitoy nga oficial ti ili ket mabotosan ken agserbida iti termino a tallo a tawen. Agpatinggada laeng iti tallo nga agsasaruno a termino, saandanton a mapalubosan nga agkandidato kalpasan ti tallo a termino, wenno palabsenda pay ti maysa pay a termino (kalpasan nga agpaso ti tallo a terminoda) sadanto manen mabalin nga agkandidato.

No madanonna ti maysa a pagrukodan iti kalawana, kaadu ti populasion ken kadakkel ti kitana (income), mabalin ti maysa nga ili ti agbalin a ciudad.


[baliwan] Clasificasion babaen ti sapul

Mabennebenneg dagiti ili babaen ti clases ti kita wenno sapul (income) segun iti average a tinawen a kita iti uneg ti tallo a tawen calendario.

Umuna a clase P35,000,000 wenno ad-adu pay.
Maika-2 a clase P27,000,000 wenno ad-adu pay ngem basbassit ngem P35,000,000.
Maika-3 a clase P21,000,000 wenno ad-adu pay ngem basbassit ngem P27,000,000.
Maika-4 a clase P13,000,000 wenno ad-adu pay ngem basbassit ngem P21,000,000.
Maika-5 a clase P7,000,000 wenno ad-adu pay ngem basbassit ngem P13,000,000.
Maika-6 a clase Nababbaba ngem P7,000,000.